Дев Пател

**Дев Пател** (, тав. 23 апрели 1990, Ҳарроу, Лондон) — ҳунарпеша, коргардон, филмноманавис ва продюсери ҳиндутабори бритониёӣ. Ғолиб (2017) ва номзади Ҷоизаи филми Академияи Бритониё (2009), номзади «Оскар» (2017), «Глобуси тиллоӣ» (2017) ва Ҷоизаи синамои Аврупо (2009). Ӯ барои нақши Ҷамол Малик дар филми «Миллионери зоғанишин» ва нақши Анвар дар силсилафилми "Skins" шӯҳрат пайдо кардааст.

## Зиндагинома
Ӯ дар Ҳарроу, Лондон, Англия таваллуд шудааст. Волидони ӯ, модараш Анита (парастор) ва падараш Раҷ (мушовири технологияҳои иттилоотӣ) зодаи Кения мебошанд, аммо Дев аз авлоди ҳиндӣ аст. Дев хоҳаре аз худ бузургтар низ дорад.

Пател бо дини ҳиндуҳо ба воя расидааст. Вай забони англисиро медонад, аммо гуҷаратӣ низ ҳарф мезанад. Аҷдодони ӯ аз Ҷамнагар ва Унҷии Гуҷарот буданд. Вай дар минтақаи Рэйнерс-лейни Ҳарроу ба воя расидааст ва дар мактаби ибтидоии Лонгфилд ва сипас дар мактаби миёнаи Уитмор таҳсил кардааст. Пател аввалин нақши ҳунарии худро дар истеҳсоли мактабии "Шаби дувоздаҳум" бозид.

Ӯ иқрор мешавад, ки дар кӯдакӣ зуд-зуд ба мушкилӣ дучор мешуд, аз ин рӯ модараш ӯро ба санъати ҳарбӣ фиристод, то неру пайдо кунад ва онро ба самти осоиштатар равона кунад. Дев Пател як варзишгари касбӣ буда, дар бисёр мусобиқаҳои байналмилалӣ соҳиби ҷоиза шудааст ва дорои камарбанди сиёҳ дар тхэквондо мебошад.

## Фаъолият
Дев Пател фаъолияти синамоии худро дар охири соли 2006 оғоз карда, дар силсилафилми драмавии наврасии "Skins" (2007–2008) нақш бозидааст. Модари Пател дар рӯзномаи бритониёии METRO эълони кастингро дид ва писарашро ба он бурд, гарчанде ки рӯзи дигар имтиҳон дошт. Пас аз ду санҷиш, Дев сарфи назар аз таҷрибаи актёрӣ надоштан дар ин силсилафилм интихоб шуд.

Пател барои нақши Ҷамол Малик дар филми Дэннӣ Бойл «Миллионери зоғанишин» (2008) маъруф аст. Барои нақши худ дар филм, актёр ба ҷоизаи «BAFTA», «Black Reel», «Image Award» ва ғайраҳо пешбарӣ карда шуд ва инчунин бо чунин ҷоизаҳо ба монанди «British Independent Film Award», «Critics Choice Award», «CFCA Award», «NBR Award» и «PFCS Award» мукофотонида шуд. Коргардон садҳо ҳунарпешаи ҷавонро ба назар гирифт, вале дарёфт, ки аксари онҳо танҳо “қави ва зебо” ҳастанд, дар ҳоле ки қаҳрамони филми ӯ бояд шахсият бошад. Ҳамин вақт, духтари 17-солаи Дэннӣ Бойл таваҷҷӯҳи ӯро ба силсилафилми телевизионии "Skins" ҷалб кард. Пас аз панҷ санҷиш, Пател ба нақш гузошта шуд. Филм дар ниҳоят ҳашт ҷоизаи Оскар (аз ҷумла беҳтарин филм) ва чаҳор ҷоизаи Глобуси тиллоиро ба даст овард.

Соли 2010, Пател дар филми М. Найт Шямалан "The Last Airbender", мутобиқсозии филми аниматсионии "Avatar: The Last Airbender" Зукоро бозӣ кард.

Соли 2012, Дев Пателро метавон дар комедияи "The Best Exotic Marigold Hotel"- Ҷон Мэдден дидан кард. Дар филм Ҷудӣ Денч ва Билл Найӣ низ нақш бозидаанд. Филм 136 миллион доллар даромад ба даст оварда, бомуваффақият баромад. Барои нақши худ, Пател маҷбур шуд, ки дарс бигирад, то лаҳҷаи ҳиндӣ-инглисиро такмил диҳад.

Аз соли 2012 то 2014, Пател дар силсилафилми телевизиони HBO "The Newsroom" нақш бозид. Инчунин, соли 2012 нахустнамоиши драмаи "Черрӣ", бо иштироки Пател, Ҷеймс Франко ва Ҳизер Грэм дар ҷашнвораи филмҳои Берлин намоиш дода шуд. Пател дар комедияи тиҷории муваффақи "The Best Exotic Marigold Hotel" (2012) ва идомаи он, "The Second Best Exotic Marigold Hotel" (2015) ва инчунин дар филми фантастикаи "Chappie" (2015) нақш бозидааст.

Соли 2014, Пател ҳамроҳ бо Роберт Шиэн ва Зоӣ Кравитс дар комедияи "The Road Within" нақш бозидааст. Қаҳрамонони асосӣ се дӯстанд: яке аз онҳо синдроми Туретт, дигаре гирифтори ИОК, духтар бошад гирифтори беиштиҳоӣ мебошад. Филм аз мунаққидон баҳои мухталиф гирифт. Пас аз як сол, актёр ба нақши Соннӣ Капур дар идомаи филм дар бораи «меҳмонхонаи Мариголд» баргашт ва инчунин дар филми фантастикии "Chappie" роботро бозид. Дар соли 2015 ӯ дар филми биографии "The Man Who Knew Infinity"-и математик Сриниваса Рамануҷан бозидааст. Сли 2016, Пател дар филми биографии Гарт Дэвис «Шер», ки дар он Никол Кидман ва Рунӣ Мара низ нақш бозидааст, нақш бозидааст. Филм баҳои баланд гирифт, инчунин 6 номинатсияҳои Оскар (аз ҷумла номинатсияи Пател барои беҳтарин бозигари дуюмдараҷа). Ҳунарпеша инчунин барои ширкат дар филм барандаи ҷоизаи BAFTA шуд.

Соли 2019 триллери криминалии "Hotel Mumbai" бароварда шуд, ки дар он Дев Пател ва Армӣ Ҳаммер нақш доранд. Филм ба рӯйдодҳои воқеие, ки дар Мумбай соли 2008, вақте як силсила ҳамлаҳои террористӣ содир шуда буданд, асос ёфтааст. Пател дар нақши пешхизмати сикҳӣ Арҷун бозӣ мекунад, ки ҳангоми тасарруфи он террористони мусаллаҳ худро дар меҳмонхонаи панҷситорадори Тоҷмаҳал Палас ҳамроҳ бо дигар кормандон ва меҳмонони меҳмонхона маҳкам мекунад.

Соли 2020 актёр дар комедияи Армандо Ианнуччӣ "The Personal History of David Copperfield", филми мутобиқгардонии романи машҳури Чарлз Диккенс нақши асосиро бозид. Дар филм инчунин Питер Капалдӣ, Ҳю Лорӣ, Тилда Суинтон ва Бен Уишоу нақш бозидаанд. Дар фантазияи Дэвид Лоурӣ "The Green Knight", ки дар асоси шеъри номаълуми асри 14 нашр шудааст ва соли 2021 бароварда шуд, Дев Пател ҳамчун ҷияни шоҳ Артур Сэр Гавейн нақш мебозад, ки даъвати Ҷанговари сабзи пурасрорро қабул мекунад ва аз ин рӯ, бояд ба сафари хатарноке шурӯъ кунад, то дубора бо Ҷанговар вохӯрад. Дар филм инчунин Алисия Викандер ва Ҷоэл Эдгертон нақш бозидаанд.

## Ҳаёти шахсӣ
Аз соли 2009 то 2014, ҳунарпеша бо шарики худ аз филми «Миллионери зоғанишин», ҳунарпеша Фрида Пинто муносибат дошт. Моҳи марти соли 2017 муносибати Пател бо актриса Тилда Кобэм-Ҳервӣ маълум шуд. Онҳо нӯҳ моҳ қабл дар филми «Меҳмонхонаи Мумбай» мулоқот карданд.

## Филмнома
### Синамо

### Телевизион

### Бозиҳои видеоӣ

## Эзоҳ

Гурӯҳ:Ҳунарпешамардони синамои Британияи Кабир
Гурӯҳ:Ҳунарпешаҳои мард асри XXI
Гурӯҳ:Ҳунарпешамардони телевизиони Британияи Кабир
Гурӯҳ:Ҳунарпешаҳо аз рӯи алифбо
Гурӯҳ:Афроди зинда